Primarul din localitate, Marian Luchian, a reuşit chiar să fotografieze arătarea misterioasă şi a povestit pe Facebook cum a decurs întâlnirea cu obiectul zburător. „A fost înfiorător. Soţia a fugit imediat în casă. Am surprins totul de la început. Îmi pare rău că nu am făcut poze mai repede. Obiectul mărindu-se dădea impresia că se apropie puternic. Nu este ceva ce ai mai văzut vreodată pe cer. La început era ca o minge mare de foc”, a mărturisit primarul.

Povestea lui e confirmată de mai mulţi localnici, care au fost martori la această apariţie inedită. OZN-ul a băgat spaima în localnici, care se tem că e un semn că Apocalipsa sau o invazie extraterestră nu pot fi departe.